### Resume

Teknisk Udvalg har på baggrund af en henvendelse fra en forældregruppe på [adresse], ønsket at igangsætte et trafikforsøg der skal få flere elever til at gå/cykle til skole. Forvaltningen har afholdt møde med forældregruppen bag initiativet. Med udgangspunkt i drøftelserne med forældregruppen er der fremkommet et forslag til hvordan trafikforsøget kan udformes. Der ønskes stillingtagen til om trafikforsøget, der bl.a. omfatter lukning af [adresse] for skolen, skal videreudvikles og igangsættes.

### Sagsfremstilling

Teknisk Udvalg modtog ultimo 2021 et brev fra en gruppe forældre til elever på [adresse]. Forældregruppen ønsker at sætte fokus på trafiksikkerheden ved [adresse], som følge af, at mange børn der bor gå/cykelafstand fra skolen, udtrykker bekymring og utryghed ved at kunne færdes sikkert til og fra skole. I brevet opridses en række af steder omkring skolen, hvor det opleves farligt eller utrygt for børn at færdes, samt forslag til forbedringer. Følgende forhold nævnes:

* Gemmavej - der ønskes cykelsti langs hele vejen samt en tydelig markering af hvor børnene skal krydse vejen. Det foreslås desuden at lukke [adresse] ud mod Uranusvej eller at ensrette [adresse].
* Uranusvej - der ønskes chikaner og en lavere hastighedsgrænse samt et fodgængerfelt ved Uranusvej/Plutovej.
* Krydset Hovertoften/Petersmidevej - der ønskes en anden mere sikker krydsløsning. Det bemærkes desuden at den relativt nye cykelsti langs [adresse] fra [adresse] til skolen ikke benyttes, da krydsningen over til stien opleves farlig.
* Petermindevej mellem [adresse] og Marie Jepsen - der ønskes en sikker cykelforbindelse langs hele strækningen samt et fodgængerfelt ved [adresse].
* Generelt ønskes en hastighedsbegrænsning på 30 km/t i hele Uhrhøj-området.

Teknisk Udvalg har på baggrund af ovenstående ønsket at igangsætte et trafikforsøg ved [adresse], med henblik på at afprøve tiltag der kan forbedre skolevejene i området. Forvaltningen har affødt heraf afholdt et møde og en besigtigelse med forældregruppen, med det formål at igangsætte planlægningen af trafikforsøget. På mødet blev det aftalt at arbejde videre med et forsøg med lukning af [adresse], således at adgangen til skolen fra syd i større grad holdes fri for den megen biltrafik der idag skaber trafiksikkerhedsmæssige udfordringer, særligt ved mødetid om morgenen. Der kan desuden arbejdes med en fysisk synliggørelse af de anbefalede skoleveje fx ved brug af afmærkning på veje/stier eller skiltning, samt andre mindre tiltag.

Som supplement til de fysiske tiltag, forbundet med lukning af [adresse], foreslås det at udarbejde og formidle et informationsmateriale til forældre, elever og øvrige beboere i området. Informationsmaterialet skal beskrive trafikforsøget (hvad, hvor, hvornår og hvorfor), således at alle gøres bekendte med forsøgets hensigter og omfang. Forældregruppen har indvilget i at stå for, og aktivt bidrage med, meget af kommunikationen omkring forsøget, således at der opnås en stor opbakning til projektet i lokalområdet. Som konsekvens af vejlukningen på sydsiden af skolen må der forventes et øget pres på vejnettet nord for skolen, hvis ikke der samtidigt er færre der afleverer elever i bil. Solid opbakning og medspil fra skolen og forældrene er derfor et vigtigt succeskriterie for forsøget.

Det foreslås at lade forsøget køre over en periode på 4-8 uger i foråret 2023 (af hensyn til vejr og lysforhold), hvorefter der gennemføres en evaluering. Forældregruppen og skolen inddrages løbende i planlægningen, udførelsen og evalueringen af forsøget.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Trafikforsøget vil få flere børn til at gå og cykle i skole, og dermed bidrage til målene for grøn mobilitet opstillet i [adresse].

### Teknik- og Miljødirektøren indstiller,

|  |  |
| --- | --- |
| at | der arbejdes videre med detailplanlægningen af trafikforsøget samt efterfølgende udførelse og evaluering. |

### Beslutning

Godkendt, idet udvalget ønsker at følge forsøget løbende, med henblik på evaluering og eventuel udbredelse.

Nicolai Christoffersen var fraværende.